Folkalender

Folk & Fæstival 2024
2024-02-01 - 2024-02-03 | Tobakken, Gasværksgade 2, Esbjerg, 6700
FOLK & FÆSTIVAL kommer tilbage i 2024 – som vanligt første weekend i februar. Vi håber, vi ses!!

Dallahan i Haslev Folk Club
2024-02-03 20:00 - 22:00 (Europe/Helsinki) | Haslev Bibliotek, Mødesalen, Jernbanegade 62, Haslev, 4690
Dallahan er et produkt af den irske og skotske folkemusikscene, og de 4 bandmedlemmer præsenterer traditionelle såvel som nutidige sange og melodier med stor virtuositet. De blander stilarterne, så musikken også har swingende undertoner fra Amerika og Balkan.
Alt i alt en meget forfriskende og inspirerende musikalsk gryderet.
Guitaristen Jack Badcock er en fremragende sanger. Ud over ham har vi Ciaran Ryan på banjo, mandolin og violin, Andrew Waite på harmonika og Benedict Morris på violin. Altså en meget traditionel line-up, hvor de super virtuose musikere krydrer den traditionelle musik med alskens spændende krydderier.
When the Day is on the Turn var deres debut-album i 2014, og siden har de turneret i hele verden og optrådt på mange betydende festivaler inkl. Tønder. Haslev Folk Club har senest haft besøg af dem i 2019.
Dallahan har ofte været nomineret til fine priser i folkemusikverdenen, og deres udgivelser har fået stor kritikerros.
Haslev Folk Club er støttet af Statens Kunstråd og Faxe Kommune

Folk Lovers @ Forsøgsgårdens Musikvenner
2024-02-04 14:00 - 16:00 | Spangsbjerghaven, Spangsbjerghaven 91, Esbjerg, 6700
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, bodhrán og synger, og Niels-Jørgen spiller guitar, banjo, bodhrán og synger.
Repertoiret er hentet fra den skotske og irske folkmusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange, hvor der er mulighed for at synge med på en del af de kendte og dejlige omkvæd .Det hele krydres med små anekdoter, korte fortællinger om sangene og tilsættes en enkelt “far-vits” eller 2.
Kort sagt: Folk Lovers garanterer en god oplevelse og god stemning.
Se mere:
https://folklovers.dk
https://www.facebook.com/FolkLoversMusic/

Morten Alfred & Vingården i Herstedvester Kirke
2024-02-06 19:00 - 20:30 | Herstedvester Kirke, Herstedvester Kirkevej 2, Herstedvester, 2620
Morten Alfred & Vingården – Ny akustisk musik fra Danmark
”Det talstærke publikums taktfaste bifald udløste et ekstranummer: ”Slottet”, der
indledtes i violinen med en smuk ballade, som saxofon og guitar gled ind i. En meget
sangbar melodi, lige til at nynne med på – og det gjorde publikum så sandelig, også i
den grad. En dejlig afslutning på en fornøjelig koncert.” – Helsingør Dagblad, aug.
2023 (Sthens Kirke)
I trioen Morten Alfred & Vingården skriver bandets medlemmer selv deres
materiale. De forarbejder og forædler såvel de lidt ældre og velmodnede melodier,
som de perlende friske og nyskrevne sange og kompositioner.
Efterfølgende deler de det færdige resultat med publikum til koncert og/eller til
dans. Musikken er ny, men tekster, melodier og rytmer er dybt inspirerede af den
traditionelle danske og nordiske musik.
Trioens instrumenter er sopran- og barytonsaxofon, violin, guitar, mundharmonika
og vokal, og musikken er præget af de medvirkende musikeres baggrund i genrer
som barok musik, kirkemusik, traditionel dansemusik, bryllupsmusik, verdensmusik
og meget mere.
Morten Alfred & Vingården besøger i 2023 og 2024 bl.a. Fannikerdagene i Nordby
på Fanø, Sthens Kirke i Helsingør, Musik over Præstø Fjord Festival i Tappernøje,
Kulturkøbmanden i Øster Assels, Thy Folkemusik, Musikhuset Metronomen på
Frederiksberg, Hillerød Folk Festival på Klaverfabrikken i Hillerød, og Zürich Folk Club
(Sweitz).

Dallahan (IE/SCO)
2024-02-06 19:30 - 23:00 | Baltoppen LIVE, Baltorpvej 20, Ballerup, 2750
Rutineret liveband med unikt lydbillede og stil
Dallahan har rødderne dybt forankret i den irske folkemusik, men bringer meget andet ind i bandets musik – skotsk musik, balkantoner, jazz, funk, pop og klassisk musik.
Resultatet er et unikt, farvestrålende og nærmest sømløst musikalsk kludetæppe. Et band, der tager publikum med på en musikalsk rejse fra stemningsfyldte transsylvanske sange til hårdtslående irsk dansemusik med funky rytmer – og alt det i ind mellem.
Dallahans første album, When the Day is on the Turn udkom i august 2014. Det blev rigtig godt modtaget af både anmeldere og publikum og blev året efter år nomineret til bedste album ved MG Alba Scots Trad Music Awards.
Nummeret “The Tartar Frigate” blev desuden kåret til årets instrumentalnummer ved LiveIreland Awards 2016.
Bandet udgav deres andet album, Matter of Time, i april 2016 – et album, der for alvor indkapsler den karakteristiske lyd og stil, som bandet har udviklet siden de startede. Albummet blev nomineret til Album of the Year ved Scots Trad Music Awards samme år.
Bandets album Smallworld fra 2018 viser for alvor bands skabende hovedkraft Jack Badcocks evner som sangskriver frem.
Med snart ti år på bagen har Dallahan etableret sig som et rutineret liveband, der med hvert album fortsætter at udvikle deres eget lydbillede og deres helt egen “world-folk” stil. Dette markeres tydeligt på deres fjerde album, “Speak of the Devil” fra juni 2023.
Line-up:
Jack Badcock (IE) – vokal, guitar
Ciarán Ryan (SCO) – banjo, mandolin, violin
Andrew Waite (SCO) – harmonika
Benedict Morris (SCO) – violin
“Individually they are five supremely talented musicians, but together they do that magic thing of being more than just the sum of the parts”
Folk Radio UK
150,-
Siddepladser på balkon
Skotsk/Irsk Musikscene
Menu kan tilkøbes (fra kl. 18:00): Sæson buffet: 180,-

Dylan Duo – Ali Baba i Auning
2024-02-06 20:00 - 22:00 | Ali Babas Pizza & Gastronomi, Vestergade 14, Auning, 8963, Danmark
Tirsdag d. 6. februar kl. 20 kommer Dylan Duo til Ali Baba i Auning og plukker i Bob Dylans imponerende bagkatalog. De spiller de sange af mesteren, de selv holder mest af – fra de tidligste albums frem til de nyeste. Inden koncerten kan du nyde en god middag
Nogle af sangene spilles tro mod originalerne – og andre mindre tro. Det handler først og fremmest om at formidle de smukke, skarpe og dybsindige tekster og fængende melodier. Mellem sangene fortælles der om Dylans musik, liv og samtid.
Denne aften vil der specielt være fokus på perioden fra 1961 til 1967, hvor Dylan gennemgik en hæsblæsende udvikling fra folkesanger til protestsanger til rockpoet.
Billetter koster 120 kr og kan bestilles på her eller på tlf. 52 70 33 41
KONCERTMENU
Der er mulighed for at spise inden koncerten. Menuen står på langtidsstegt lammekølle med flødekartofler, salat og koldhævet brød. Til dessert er der pandekager med vanilje-is.
Lam kan evt. erstattes med svinekotelet.
Middagen serveres kl. 18.30 og koster 140 kr. og bestilles samtidig med billetten eller på tlf. 52 70 33 41
Dylan Duo består af:
Jakob Alsbjerg: vokal, guitar og mundharmonika
Jens Nørgaard: Kontrabas og kor
Mere om Dylan Duo:
Hjemmeside: dylanduo.dk
Facebook-side: facebook.com/Dylanduodk
Husk der er også film- & pizzaaften med dokumentarfilmen “Don’t look back” om Bob Dylan tirsdag d. 30. januar. Se mere her

TRADISH – Sct. Jørgens Kirke
2024-02-07 19:30 - 21:00 | Sct. Jørgens Kirke, Kirkebakken, Aabenraa, 6200
Akustisk koncert med irsk musik + egne kompositioner fra Tradish

Dallahan - Irsk / skotsk
2024-02-07 19:30 - 22:00 | Teater Refleksion, Frederiksgade 72 B, 1,, Aarhus C, 8000
Publikum vil ved denne koncert blive taget på en vild rejse ud i rootsmusikkens afkroge. Dallahan har deres rødder i den skotske og irske tradition, men trækker inspiration fra både Balkan og Nord Amerika, og vil blæse os bagover med deres blændende fortolkning af moderne folk. Vi glæder os helt vildt til at præsentere disse eminent dygtige musikere.
Koncerten er arrangeret af Roots Aarhus og bliver som altid afholdt hos vores gode venner på Teater Refleksion.
Koncertstart 19.30, døre 19.00
Billetter fås også i døren med mobilepay.

TRADISH - Kulturhuset Viby C
2024-02-08 19:30 - 21:30 | Kulturhuset Viby C, Kirkestien 1, Viby, 8260
Tradish – irsk musik uden grænser
Præsenteres i Kulturhuset Viby torsdag den 8. februar kl. 19.30 (døren åbnes kl. 19).
Siden de blev dannet i 2009, har Tradish optrådt på hundredvis af scener på tværs af Europa. Bandet har mødt og genset et publikum, der værdsætter den åbne og personlige tilgang til den traditionelle irske musik, der kendetegner Tradish. Som en del af den levende irske musiktradition, spiller Tradish sig ind i en spændende og livsbekræftende blanding af det gamle og det nye, fortid og nutid, med en stærk forankring og respekt for rødderne.
Tradish er: John Pilkington: vokal, guitar, bouzouki Louise Ring Vangsgaard: violin, viola, vokal Brian Woetmann: bodhrán, percussion, mandolin, vokal, step.
Det sidste album Handmade tales er en samling af 15 håndlavede numre udført på håndlavede akustiske instrumenter – 15 fortællinger med hver sin historie. Det er et destillat af bandets helt specielle lyd, hvor deres egne kompositioner tilføres den irske traditionelle musik. Handmade tales er et snapshot af, hvordan bandets karakteristiske lyd har udviklet sig gennem mange års sammenspil: lyden af 3 stemmer og 6 hænder, som spiller på instrumenter håndbygget af træ, strenge og gedeskind.

Jagdselskabet på Mors
2024-02-09 19:30 - 22:30 | kulturkøbmanden, Staghøjsmøllevej 23, Øster Assels, 7990
JAGDSELSKABET er:
Steen Jagd, violin
Malene Beck, klaver
Kristian Bugge, violin
Arr: Folk Club Mors,
Kulturkøbmanden
Staghøjsmøllevej 23
Øster Assels
7990 Mors

Strib Vinter Festival
2024-02-09 19:30 - 2024-02-11 16:00 | Strib Skole v. Middelfart, Røjlemosevej, Middelfart, 5500, Danmark
“En varm oplevelse i en kold tid” – Hygge, varme, gensyn, overraskelser og en masse god musik.

Robert Burns Nigh
2024-02-10 18:00 - 23:30 | Halkær Kro og Kulturhus, Halkærvej 59, Nibe, 9240
Traditionen tro byder Halkær Kro Mad & Kulturhus velkommen til Robert Burns Night i 2024.
Der bliver som altid plads til fremragende mad, store digte, sækkepibe, dans, fortryllende musik på scenen og godt selskab – “what´s not to like!”.
PÅ SCENEN:
Rod Sinclair reciterer Robert Burns digte og spiller op til dans, Stig Bang Mortensen håndterer sækkepiben og skotske DALLAHAN runder aftenen af med deres uforlignelige musik.
MADEN:
Maden, en 3-retters middag, tilberedes af kroens glimrende kokke. Landets bedste haggis kommer direkte fra Slagteren på Kultorvet i København. En autentisk opskrift hentet fra Fraserburgh, nord for Aberdeen og fremstillet af danske, økologiske råvarer.
Første ret:
Spillet ind i salen af sækkepibe og proklamering af Robert Burns digt ’The Haggis’.
Skotsk Haggis med kartoffel/kålrabimos.
Hovedret:
Økosvin braiseret i mørkt øl fra Thisted bryghus, honning og timian.
Serveres med grillede gulerødder fra fælleden vendt med estragon og æbleeddike, ovnstegte kartofler fra fælleden, syltet græskar og en sauce lavet på braiseringslagen.
Alle grøntsager kommer fra Halkær fælled.
Dessert:
Græskarkage med fed fraiche fra Thise mejeri pisket med honning og crunch af karameliseret græskarkerner.
Det bliver med garanti en uforglemmelig aften på Halkær Kro!

Tradish - Byens Hus, Jelling
2024-02-10 20:00 - 22:30 | Byens Hus, MØLLEGADE 10, Jelling, 7300
Se alle Tradish musikvideoer her: www.tradish.dk/musicvideos.htm
Se og hør de seneste nyheder fra Tradish, musik og koncertdatoer på hjemmesiden: www.tradish.dk
Find Tradish på Facebook her: https://www.facebook.com/pages/TRADISH/154023413703?fref=ts
Fotos: https://www.tradish.dk/index_dk.htm
Arrangører: Jelling Musikforening / Jelling Musikfestival
Entré: 175,- / 150,- for medlemmer af musikforeningen
Billetter kan købes i Byens Café, Jelling og online her:

Habadekuk med Henrik fra Stevns i Frederikshavn – bal og workshop
2024-02-11 11:00 - 14:30 | Maskinhallen, Frederikshavn, Skolegade 8, Frederikshavn, 9900
Det er lige så enkelt, som det står i overskriften: Kom i Maskinhallen – og DANS! Vi gentager succesen fra sidste efterår – og inviterer til tre hyggelige arrangementer med workshop, mad og bal. Denne gang lægger vi de tre arrangementer på søndage fra kl 11.00 til 14.30 – det er der flere grunde til: Folk kommer langvejs fra – så derfor kan en hverdag være en udfordring. Og så har vi forsøgt at styre udenom arrangementer, der allerede er planlagt med dans andre steder i vores område. I denne sæson har vi lavet aftale med Kristian Bugge. Han kommer med tre af sine aktuelle ensembler, hvoraf dette er tredje gang, Habadekuk!
Instruktør til danseworkshop bliver Henrik Larsen (Henrik fra Stevns). Han er en af de fremmeste instruktører i Danmark – og han har desuden gang i et stort dokumentationsprojekt, hvor målet er at få alle folkedanse filmet og beskrevet. Så – vi er i gode hænder (og fødder) med Henrik. Glæd jer til at møde ham.
Fællesspisning: Vi inviterer til fællesspisning, mad/buffet. Den kan du købe separat. I Maskinhallen serverer vi vegetar/klimamad. Vi bestræber os på at så meget som muligt er økologisk.
Varmt velkommen!

Dallahan (SCO)
2024-02-11 20:00 - 21:30 | Fermaten, Smallegade 4, Herning, 7400
Dallahan har rødderne dybt forankret i den irske folkemusik, men bringer meget andet ind i bandets musik – skotsk musik, Balkantoner, jazz, funk, pop og klassisk musik. Resultatet er et unikt, farvestrålende og nærmest sømløst musikalsk kludetæppe. Det er et band, der tager publikum med på en musikalsk rejse fra stemningsfyldte transsylvanske sange til hårdtslående irsk dansemusik med funky rytmer – og alt der i mellem.
Bandet består af den irskfødte sanger og guitarist Jack Badcock, virtuosen Ciarán Ryan på banjo, mandolin og violin, den evigt smilende Andrew Waite på harmonika og – som det nyeste medlem – vinderen af BBC Radio Scotland Young Traditional Musician of the Year 2019, Benedict Morris, på violin.
Dallahans første album, When the Day is on the Turn, udkom i august 2014. Det blev rigtig godt modtaget af både anmeldere og publikummer og blev året efter år nomineret til bedste album ved MG Alba Scots Trad Music Awards. Nummeret “The Tartar Frigate” blev desuden kåret til årets instrumentalnummer ved LiveIreland Awards 2016. Bandet udgav deres andet album, Matter of Time, i april 2016 – et album, der for alvor indkapslede den karakteristiske lyd og stil, som bandet har udviklet siden de startede. Albummet blev nomineret til Album of the Year ved Scots Trad Music Awards samme år. I 2018 udkom bandets tredje album, Smallworld, der for alvor demonstrerede Jack Badcocks evner som sangskriver, og i juni 2023 udkom bandets seneste album, Speak of the Devil, med udelukkende egne kompositioner.
Dallahan er et af de bands, vi har taget under vores vinger helt fra starten, og de har turneret adskillige gange i Danmark. I 2017 fik de desuden deres Tønder Festival-debut og blev flot modtaget af publikum

Jensen, Bugge & Høirup på Harders i Svendborg
2024-02-13 20:00 - 22:00 | Harders, Svendborg, Møllergade 36, Svendborg, 5700
Traditionel og nykomponeret musik fra Danmark!
Harmonikaspiller Mette Kathrine Jensen, violinist Kristian Bugge og guitarist og sanger Morten Alfred Høirup, dyrker den traditionelle danske folkemusik, og de historier den fortæller, om nærhed, fællesskab og livets gang i øvrigt. Og så skriver de ny musik med rødder i traditionen, og udsyn til verden som den ser ud i dag på godt og ondt.
Ganske få har som dem besøgt så mange af de små øer og andre egne af Danmark, hvor folkemusikken og viserne stadig overleveres fra generation til generation. Det har gjort dem til såvel historiefortællere, som specialister i de mange forskellige musikalske dialekter indenfor den danske folkemusik, en viden og forståelse de udnytter til såvel koncerter som til dans.
Jensen, Bugge & Høirup krydrer instrumentalmusik og sange fra bl.a. Falster, Thy, Fanø og Læsø, med melodier som de selv komponerer, ganske i de gamle traditionsbæreres ånd.
Trioens medlemmer har i øvrigt modtaget adskillige Danish Music Awards for deres nytolkninger af den traditionelle musik, og sammen har de turneret og spillet i klubber, forsamlingshuse og på festivaler i Danmark, Tyskland, Norge,
Færøerne og Canada.
I sommeren 2015 udgav Jensen, Bugge & Høirup deres første trio-cd med titlen “Slid din tid”, som i efteråret 2015 hjembragte dem nomineringen til “Traditionsprisen”, ved Danish Music Awards Folk! Der udover har de indspillet to live-albums med den gamle dansk-amerikanske harmonikaspiller, fiddler og traditionsbærere Dwight Lamb.
Jensen, Bugge & Høirup er:
– Mette Kathrine Jensen Stærk: Harmonika & sang
– Kristian Bugge: Violin & sang
– Morten Alfred Høirup: Guitar & sang

Laugsaften med Ribe Danse- og Spillemandslaug
2024-02-16 19:30 - 20:30 | Rosen Alle 3, 6760 Ribe, Rosen Alle 3, Ribe, 6760
Har du lyst til at danse, spille, lytte eller se, så er det her det foregår.
Vi spiller til dans fra kl. 19:30 – ca. 22.30. Der vil blive instrueret i dansene efter behov så kom frit frem både nybegyndere og øvede. Midt på aftenen drikker vi kaffe og spiser hjemmebagt kage.
I kaffepausen kan der være forskelligt underholdning så som, fælles sang, div. solooptræden med musik eller sang og historie fortælling mm.
Kom og deltag i de hyggelige aftener som lauget har afholdt i mere end 40 år.

Bal med GANGSPIL
2024-02-16 19:30 - 23:00 | Broby Gamle Skole, Broby, Sorø, Suserupvej 55, Sorø, 4180
Sonnich Lydom og Kristian Bugge er garanter for en underholdende og varieret rejse gennem den danske folkemusik. Disse livlige musikere byder på gamle dansemelodier fra hvert hjørne af landet. Vi besøger egne som øerne Læsø og Fanø, samt Thy og København. Forvent alt fra vilde polkaer og jigs til lyriske valse, fejende reels og glade hopsaer samt de smukke Sønderhoningmelodier fra Fanøs berømte musiktradition. En uforglemmelig musikalsk rejse krydret med humor og historier fra deres mange år på landevejen.
Med udgangspunkt i de mange års arbejde med den traditionelle danske musik, tilegnet i samspillet med de gamle traditionsbærere, eller fundet i gamle nodebøger, tager musikken jer med et nyt sted hen.

Karl Skaarup 100 år - koncert og bal
2024-02-17 16:00 - 23:00 | Skyum Forsamlingshus, Knakkergårdsvej 28, Snedsted, 7752
Den berømte Thy-spillemand, Karl Skaarup blev født i 1924 og allerede fra barnsben spillede han op til dans! Musikken lever stadig og nogle af dem der bærer den videre spiller til koncert og bal denne dag i Skyum, hvor Karl spillede fast i mange år. Arrangeret at foreningen Thy Folkemusik, se deres hjemmeside for nærmere oplysninger og tilmelding.

Young Scots Trad Awards Winner Tour 2024
2024-02-20 19:30 - 23:00 | Baltoppen LIVE, Baltorpvej 20, Ballerup, 2750
Robbie Greig, Jack Badcock, Michael Biggins og Toby Shaer
Den nordvesttyske agent Petra Eisenburger fra bureauet Concert Connections sammensætter hvert år et band af tidligere vindere og finalister fra den skotske musikkonkurrence BBC Radio Scotland Young Trad Awards. Bandet turnerer i flere uger i Tyskland og Schweiz.
Den årlige Young Scots Trad Awards Winner Tour har glædet et støt voksende publikum med nye musikere siden 2018.
Nu kommer koncertkonceptet også til Danmark, når turneen gæster Baltoppen LIVE.
I 2024 vil Michael Biggins (klaver/harmonika), Jack Badcock (vokal, guitar) og Robbie Greig (violin), akkompagneret af guitaristen og fløjtevirtuosen Toby Shaer optræde som solister, indbyrdes i forskellige konstellationer og naturligvis sammen.
Line-up:
Michael Biggins – harmonika, klaver:
Kendt fra optrædener med Kendt fra The Ross Couper Band, The Canny Band, Trip, Northern Company og Irish Celtic – Spirit of Ireland Dance Show m.fl.
Jack Badcock – vokal, guitar:
Kendt fra optrædener med Dallahan, Siobhan Miller og The Yellow House All-Star Band m.fl.
Robbie Greig – violin:
Kendt fra optrædener med Room 5, Malinky, Paul McKenna Band og Tannara m.fl.
Toby Shaer – guitar og fløjter:
Kendt fra optrædener med John McCusker, Heidi Talbot, Mike McGoldrick, Cara Dillon, Sam Kelly’s Lost Boys, Katherine Priddy og The Yellow House All-Star Band m.fl.
50,-
Siddepladser på balkon
Skotsk/Irsk MusiksceneMenu kan tilkøbes (fra kl. 18:00):
Helstegt oksefilet med årstidens grønt, små ovnbagte kartofler og bearnaisesauce: 175,-

BRAGR
2024-02-22 19:30 - 20:30 | Skæring Kirke, Skæring Kirkevej 1-3, Egå, 8250
BRAGR – Lyden af skandinavien (bragr.dk)
Bandet giver den skandinaviske folkemusiktradition et nutidigt udtryk med både traditionelle melodier og egne kompositioner. Musikken fremstår brusende og frisk, arrangementerne er spændende og overraskende.
Perry Stenbäck: Nyckelharpa, guitar
Christine Dueholm: Loota Percussion trommesæt, vocal
Kristian Bisgaard: Klaver, harmonika, vocal
Jesper Frost Bylling: Bas, vocal

Svendborg Folk-Jam
2024-02-22 20:00 - 23:00 | Harders, Konsulatet, Møllergade 36, Svendborg, 5700
Violinist Søren Gustav er vært ved denne hyggelig åbne jamaften på Konsulatet.
Der bliver primært spillet akustisk instrumentalmusik: polka, vals, jigs, reels, schottis mm.

Familiekoncert & Dans
2024-02-23 16:00 - 18:00 | Svendborg forsamlingshus, Lundevej, Svendborg, 5700
Koncert for børn i alderen 4-12 år og deres voksne. Efter koncerten er der familie-folkedans under vejledning af Desirée Graubæk.
Kom helt tæt på bandet Basco, når de spiller fyrrige melodier og fortæller spøgelseshistorier!

Fredagsbal
2024-02-23 19:30 - 22:30 | Viborgvej 53, 8210 Århus, Viborgvej 53, Århus V, 8210
Fredagsbal i Aarhus Folkemusikhus med Maries Kiks og Læsøgruppen. God musik. Højt humør. Festlig pynt. Billig øl og vand. Kaffe og kage for en tier

Vintherbal
2024-02-23 19:30 - 22:30 | Klaverfabrikken, Hillerød, Fredensvej 12A, Hillerød, 3400
Vintherbal 23. februar 2024
Så inviterer Klaverfabrikken igen til Vintherbal, og det er ved at være en god tradition, at danseskoene kommer på, vi mødes i Kedelhuset og der spilles op til dans.
Det er KlaverfabrikkenFOLK, der arrangerer, og for at få godt gulv at danse på, har vi flyttet arrangementet til Kedelhuset.
Der vil være kort introduktion til dansene, Henrik fra Stevns vil være med og instruere dansene; specielt i første halvdel, hvor vi ”varmer langsomt op”.
Vi har igen inviteret Kristine Heebøll og Jesper Vinther, som spiller op med gammel og ny musik, og helt suverænt er med til at sætte stemningen, og holde kæp, trin og retning.
Heebøll & Vinther spiller en god blanding af nykomponeret dansemusik og traditionel dansemusik fra bl.a. Thy, Læsø og Vestjylland.
Heebøll & Vinther har sammen udviklet og forfinet deres dansespil, i denne duo, siden 2001, men har også tidligere spillet sammen, bl.a. i det anderkendte danske band Phønix.
De er begge uddannede fra konservatoriets folkemusiklinje og har desuden fødderne solidt plantet i den danske folkemusiktradition, med et brændende hjerte og respekt for traditionen og stor glæde og lyst til videreudvikling. Der er garanti for et godt bal med kræs til øret og brændstof til benene!
I pausen er det muligt at købe kaffe og lagkage, – som det hører sig til ved et rigtigt bal. OG det med træsko og halmballer, ja, – det hører vist fortiden til….
Ja, der er garanti for et godt bal!!
Kristine Heebøll, violin.
Jesper Vinther, harmonika

Vinterbal med Køge Spillemandsforening
2024-02-23 19:30 - 23:00 | Teaterbygningen, Køge, Bag Haverne 1, Køge, 4600
Køge Spillemandsforening holder ÅbentHus, hvor foreningens forskellige grupper underholder med spil til dans og med sang.
Arrangementet er støttet af Køge Kommune.

Koncert med Gunni Torp & Dan Fägerquist
2024-02-23 20:00 - 22:30 | Kulturhuset Rejsestalden., Hovedgaden 29a, Jægerspris, 3630
Gunni Torp er sangerinde, harmonikaspiller og historiefortæller, med rødder i balkanmusik og skandinavisk visetradition. Hun synger på et ligefremt og legende dansk, med rå stemme og elementer af spoken word og improvisation. I musikken og på scenen inviterer hun lytterne ind i den krøllede torp’ske verden og deler ud af sin humor og musikalitet. Dan Fägerquist har tidligere udgivet to albums med den russiske sanger Vladimir Vysotskys tekster og lavet flere anmelderroste turnéer i Norden. Nu synger han sin egen musik på sin egen måde, men med en tone, der minder om de virkelig store.
De 2 musikere optrådte sammen første gang i 2022 og fortsætter her det gode svensk-danske samarbejde.
I 2023 skal de for første gang på turné sammen i Sverige og i Danmark. Gå ikke glip af dette!
BESÆTNING
Gunni Torp – vokal og harmonika, Dan Fägerquist – vokal og guitar

Fru. Madsens Team m. Rune Dyekjær Pedersen
2024-02-25 10:30 - 14:00 | Huset No.7 7400 Herning, Nørregade 7, Herning, 7400
Kom til dans med Fru. Madsens Team og Rune Pedersen.
Rune er en inspirerende danseinstruktør fra Fyn, der elsker at udfordre balancen og rytmikken, og så er legen med musik og dans noget af det, der driver ham. Han har instrueret en lang række af dansekurser. Han har tidligere vundet DM i folkedans for par, ligesom han har vundet DM i folkedans for hold sammen med Mellem Broerne, hvor han var fast danser i 15 år.
Der garanteres fuld energi til træningen, når Rune instruerer dansen🪗🎶👣🎻
Find danseskoene og det gode humør frem og kom til dans med Fru. Madsens team
Entrepris: 80 kr.

BRAGR
2024-02-27 19:30 - 21:30 | Gimle, Roskilde, Helligkorsvej 2, Roskilde, 4000

Irsk og dansk mødes i sang
2024-02-28 19:00 - 22:00 | BHJ Salen, BHJ-salen, Ahlmannsparken, Ahlefeldvej 4,, Gråsten, 6300
Viser og fællessang med Brian O´Driscoll og Vagn Hansen. Irsk og dansk musik kombineres denne aften til en musikalsk helhed, med glæden til musikken og historierne bag som det samlende.
Brian O´Driscoll fortæller:
Jeg er irsk/dansk musiker med et bankende hjerte for musikken og fortællingerne. Jeg har i mange år underholdt og spillet i et hav af konstellationer. Solo, med Downtown Dynt, Heartlands, Two or more, Back to the Roots band m.fl. Jeg vandt i 2019 Sønderborgs Musikpris for mit virke indenfor musikken og modtog i 2022 Kong Frederiks Mindelegat for mit store arbejde indenfor folkemusikken i Sønderjylland. Når jeg spiller, kan I forvente hyggelige og folkelige sange på dansk og engelsk, sjove historier og anekdoter.
Vagn fortæller:
Jeg har arbejdet med fællessang i næsten 55 år. At synge i fællesskab er kommunikation, det er en måde at være sammen på. Hvis man skal udtrykke det lidt mere højtideligt, kan man sige, at det giver os et fælles åndedræt – et sprog, som vi deler. Ofte synger og spiller jeg også nogle sange, som ikke er fællessang – der er man også velkommen til at nynne med. Jeg spiller i foreninger, seniorklubber, til fester, på plejehjem mm., og medbringer et par guitarer og en kraftig sangstemme.
